Willian Borges da Silva

**Willian Borges da Silva** (lindur më 9 gusht 1988), njohur zakonisht si **Willian** është një futbollist profesionist brazilian i cili luan si anësor me klubin anglez Chelsea dhe kombëtaren braziliane.

Willian ka lindur Brazil dhe filloi karrierën e tij te Corinthians, përpara se të kalonte te Shakhtar Donetsk në gusht 2007 për 14 milion €. Në vitin 2013, ai ju bashkua Anzhi Makhachkalës para se të firmste me Çelsin në Premier Ligë.

## Karriera me klube
### Corinthians
#### 2006–07
Në vitin 2007, pasi erdhi nga sistemi i të rinjëve, Willian filloi të luajë me skuadrën e parë të Corinthians, ku ai veshi edhe fanellën me numrin 10. Ai luaji shumë ndeshje, 16 prej të cilave në ligë ku arriti të shënojë edhe dy gola.

### Shakhtar Donetsk
#### Sezoni 2007–08
Më 23 gusht 2007, ai firmosi një kontratë pesë-vjeçare me Shakhtar Donetsk për shumën e 14 Milion €. Debutimi i tij me Shakhtar erdhi në fitoren 2–1 në ligë kundër Chornomorets Odesa më 15 shtator, duke hyrë në fushën e lojës në vend të brazilianit tjetër Jádson në minutën e 57të. Goli i tij i parë me klubin erdhi më 31 tetor në një fitore 4–1 kundër Arsenal Kyiv në Kupën e Ukrainës. Ai e përfundoi sezonin e parë me 28 ndeshje në të gjitha kompeticionet, ku 20 prej tyre i luajti në kampionat, dhe shënoi vetëm një gol. Ai ndihmoi Shakhtarin të fitonte Premier Ligën dhe Kupën Ukrainase duke kompletur dopietën. Ata e fituan ligën me vetëm tre pikë më shumë se rivalët e Dynamo Kyiv dhe gjithashtu i mundën ata 2–0 në finalen e Kupës Ukrainase.

#### Sezoni 2008–09
right|190px|thumb|Willian duke luajtur me Shakhtar në 2009.
Willian luajti në fitoren me penallti kundër Dynamo Kyiv në Superkupës Ukrainase më 15 korrik 2008, duke u zëvëndësuar nga Brandão pas 46 minutash. Më 27 gusht, ai shënoi një gol në fitoren 3–1 kundër Dinamo Zagreb në Ligën e Kampioneve. Më 1 nëntor, ai regjistroi golin e parë në ligë me Shakhtarin në një fitore 3–1 kundër Zorya Luhansk. 

Më 16 nëntor, William shënoi golin e vetëm në derbi kundër rivalëve të Dynamo Kyiv. Në prill 2009, ai do ti jepte sërisht ekipit tre pikë me një tjetër gol, këtë herë në fitoren 1–0 kundër Chornomorets Odesa. Ai luajti në fitoren 2–1 në kohën shtesë të Shakhtarit në finalen e Kupës UEFA kundër Werder Bremenit; ai ndihmoi Shakhtarin që të ngrejë kupën e fundit UEFA përpara se emri t'i ndryshohej në UEFA Liga e Evropës. Ai luajti 52 ndeshje në sezonin 2008–09, duke shënuar edhe 8 gola. Ai luajti në të gjitha ndeshjet e kampionatit, përveç njërës duke shënuar edhe 5 gola. Ai gjithashtu shënoi 1 gol në ndeshjen e raundit të 16-tave të Kupës Ukrainase kundër Zakarpattia Uzhhorod me Shakhtarin që fitoi ndeshjen me rezultatin 4–1.

#### Sezoni 2009–10
Goli i parë i sezonit për Willian në një fitore 6–1 në raundin e 32-tave të Kupës së Ukrainës kundër Dniester Ovidiopol më 15 gusht. Ai u zëvendësua në kohën shtesë në humbjen 1–0 të Shakhtar kundër skuadrës spanjolle Barcelona në 2009 Superkupën e Europës më 28 gusht, ai u zëvendësua nga Julius Aghahowa në minutën e 90të të ndeshjes. Më 17 shtator, ai shënoi golin e dytë në fitoren 4–1 kundër skuadrës belge Club Brugge në ndeshjen e fazës së grupeve të Ligës së Evropës. Ai e përfundoi sezonin me 7 gola në 39 ndeshje, përfshirë 22 ndeshje dhe 5 gola në ligë. Ai ndihmoi skuadrën të fitonte Premier Ligën. Ata e përfunduan ligën me 77 pikë, 6 më shumë se rivalët e Dynamo Kyiv.

#### Sezoni 2010–11
Willian filloi sezonin me një gol në fitoren shkatërrimtare 7–1 kundër Tavriya Simferopol në superkupë më 4 korrik 2010. Ai shënoi golin e parë në ligë në ndeshjen e parë të saj më 10 korrik në fitoren 2–0 Kryvbas. Më 15 gusht, ai shënoi golin e vetëm në fitoren 1–0 kundër Karpaty Lviv, duke shënuar në fund të pjesës së parë. Ai gjithashtu shënoi nj ëgol tjetë vendimtarë në fitoren tjetër 1–0 kundër Illichivets Mariupol më 29 gusht. Më 8 Mars 2011, ai shënoi dy gola në ndeshjen e kthimit të raundit të 16-tave të Ligës së Kampioneve kundër Romës, me Shakhtarin që fitoi ndeshjen 3–0 dhe kaloi në çerek-finale me rezultatin e përgjithshëm 6–2. Ai luajti në fitoren 2–0 kundër Dynamo Kyiv në finalen e Kupës Ukrainase më 25 maj, duke u zëvëndësuar nga Alex Teixeira pas 77 minutash. Ai e mbylli sezonin me 8 gola nga 42 ndeshje, përfshirë 23 ndeshje në ligë dhe 3 gola. Shakhtar ruajti titullin kampion në ligë duke e fituar atë me 72 pikë, 7 pikë më shumë se skuadra e vendit të dytë, Dynamo Kyiv. Ata gjithashtu fituan kupën dhe superkupën duke kompletuar tripletën.

#### Sezoni 2011–12
right|thumb|140px|Willian duke luajtur në Ligën e Kampioneve për Shakhtarin.
Në sezonin e tij të rradhës ai luajti 90 minuta në ndeshjen e superkupës kundër Dynamo Kyiv më 5 korrik, me Shakhtarin që fitoi ndeshjen me rezultatin 3–1. Më 19 tetor, ai shënoi golin e parë të ndeshjes në barazimin 2–2 kundër skuadrës ruse Zenit Saint Petersburg në Ligën e Kampioneve. Ai shënoi golin e dytë në fitoren 2–1 kundër Illichivets Mariupol më 10 mars. Më 6 maj, ai luajti të 120 minutat e fitores 2–1 në kohën shtesë kundër Metalurh Donetsk në finalen e Kupës Ukrainase. Ai e përfundoi sezonin me 6 gola, 5 në ligë, nga 37 ndeshje në të gjitha kompedicionet, ku 27 i luajti në ligë. Shakhtari siguroi titullin e Premier Ligës për herën e tretë rresht dhe Kupën Ukrainase për herë të dytë rresht.

#### Sezoni 2012–13
Shakhtari e nisi sezonin me një fitore 2–0 kundër Metalurh Donetsk në superkupë, me Willian që nukishte pjesë e ekipit për këtë ndeshje. Willian zhvilloi ndeshjen e parë të sezonit më 6 gusht në ndeshjen e javës së katërt të Premier Ligës, ku Shakhtari fitoi 4–0 kundër Volyn Lutsk; ai zëvëndësoi golashënuesin Alex Teixeira pas 46 minutash. Më 19 gusht, ai shënoi golin e parë të sezonit dhe dhuroi dy asiste në fitoren madhore 5–1 kundër Chornomorets Odesa. Willian shënoi të dy golat e Shakhtarit në humbjen 3–2 kundër Kampionëve Evropian Çelsit në ndeshjen e fazës së grupeve të Ligës së Kampioneve më 7 nëntor.

### Anzhi Makhachkala
Më 31 janar 2013, Willian u transferua te Anzhi Makhachkala për një shumë e cila u raportua të ishte 35 milion €. Ai fillimisht zgjodhi të veshë fanellën me numrin 10, por për shkak të kufizimeve të UEFAs që një lojtar duhet të mbajë numrin e përdorur në Ligën e Kampioneve për pjesën e mbetur të sezonit, ai ishte i detyruar të mbante fanellën me numrin 88 që kishte pasur te Shakhtar Donetsk. Pasi lëvizi në Rusi, Willian tha se ishte i lumtur të bëhej pjesë e Anzhit dhe gjithashtu i uroi ish klubit të tij Shakhtar një sukses të madh në të ardhmen. Në debutimin e tij, Willian u dëmtua në një ndeshje të Ligës së Evropës kundër Newcastle United.

Në gusht 2013, pas ristrukturimit në nivel biznesi, Anzhi nxori listën e largimeve për merkaton verore, ku pjesë ishte edhe Willian.

### Chelsea
Më 25 gusht 2013, Çelsi njoftoi blerjen e Willian nga Anzhi për 32 milion £, kurse transferimi u zyrtaria tre ditë më pas. Lojtari firmosi një marrëveshje pesë-vjeçare dhe mori fanellën me numrin 22. Ai bëri debutimin e tij në Premier Ligë më 6 tetor në transfertën kundër Norwich City, duke shënuar një nga golat e fitores 3–1. Goli i tij i dytë me  Çelsin erdhi më 1 janar 2014 në një fitore 3–0 kundër Southampton.

## Karriera ndërkombëtare
Si pjestar i Brazilit U–20, ai bëri debutimin e tij Kampionatin e të rinjëve të Amerikës Veriore kundër Kilit më 7 janar 2007, ku Brazili fitoi ndeshjen. Në 2007, ai gjithashtu u zgjodh për të luajtur me kombëtaren U–20 për të luajtur në 2007 Kupën e Botës U–20. Megjithatë, Brazili u eleminua në çerek–finale nga Spanja.

Më 10 nëntor 2011, Willian bëri debutimin e tij për kombëtaren e parë në një ndeshje miqësore kundër Gabonit. Më 16 nëntor 2013, ai shënoi golin e parë me kombëtaren në një fitoren 5–0 kundër Hondurasit në Miami.

### Golat me kombëtaren
:*Golat dhe rezultatet me kombëtaren Braziliane.*

## Statistikat 
### Klubet
:*Redaktuar më 11 Shkurt 2014*.'' 

**1**Përfshirë 3 ndeshje në 2006 São Paulo State Championship
**2**Përfshirë 14 ndeshje në 2007 São Paulo State Championship
**3**Përfshirë 1 ndeshje në Superkupën Ukrainase
**4**Përfshirë 1 ndeshje dhe 1 Gol in the Superkupën Ukrainase
**5**Përfshirë 1 ndeshje në Superkupën Ukrainase

### Kombëtarja
## Trofe 
**Corinthians**
*Copa São Paulo de Futebol Júnior: 2005

**Shakhtar Donetsk**
*Ukrainian Premier League: 2008, 2010, 2011, 2012
*Kupa e Ukrainës: 2008, 2011, 2012
*Superkupa Ukrainase: 2008, 2010, 2012
*Kupa UEFA: 2009

**Brazil U–20**
*Amerika e Veriut Kampionati i të Rinjëve (1): 2007

## Referime 
## Lidhje të jashtme
*Faqja zyrtare e Willian
*Profili i Willian tek Shakhtar official website 
*Willan tek Sambafoot 
*Profili tek Transfermarkt